بجنگ آمد (کتاب)

بجنگ آمد اردو ادب کے مشہور و معروف مزاح نگار کرنل محمد خان (پیدائش:5 اگست 1910ء – 23 اکتوبر 1999ء) کی زمانۂ جنگ کی گزاری ہوئی زندگی کی داستان پر مبنی کتاب ہے۔ ان کی اس کتاب کو اردو ادب میں سنگ میل کی حیثیت حاصل ہے۔ "بجنگ آمد" کی کامیابی کے بعد انھیں اردو کے بلند پایہ مزاح نگاروں میں شمار کیا جانے لگا۔

مواد 
اس کتاب کا پسِ منظر دوسری جنگ عظیم ہے۔ یہ مضامین 1962ء اور 1965ء کے درمیان لکھے گئے اور ان میں سے چند مختلف رسائل میں چھپے۔ وسط 1965ء میں انہیں کتابی صورت میں شائع کرنے کا فیصلہ کیا گیا اور بالآخر اگست 1966ء میں شائع ہوئی۔ کرنل صاحب اپنی کتاب بجنگ آمد کی ہر اشاعت میں تصحیح اور ترمیم کرتے رہتے۔ وہ بڑی حد تک جزویات پر نظر رکھتے تھے اور ساتھ ساتھ سرخ روشنائی سے کتاب میں دَر آنے والی غلطیوں کو نظر سے قطعی اوجھل نہیں ہونے دیتے تھے۔ اور حسبِ ضرورت مزید بہتری کے خیال سے چھوٹی چھوٹی تبدیلیاں بھی کرتے جاتے تھے۔
اس کتاب میں جہاں بہت سی ہونی اور انہونیوں کا ذکر ہے، جہاں بہت سے پُر لطف یادگار اور قابلِ ذکر واقعات، ادوار اور یارانِ دلدار کا ذکر ہے وہاں انہوں نے اپنی اس کتاب کی معرفت اور اپنی خوش بیانی کی بنا پر ان کی ایسی تصویر کھینچی ہے کہ اس نے ان سب کو داستانِ جاوداں بنا دیا ہے۔

تبصرے و آراء 
ممتاز مزاح نگار سید ضمیر جعفری کتاب کے بارے میں فرماتے ہیں کہ:
مشفق خواجہ بجنگ آمد کے بارے میں کہتے ہیں :
ممتاز مزاح و افسانہ نگار شفیق الرحمن بجنگ آمد کے بارے میں رقمطراز ہیں :

مزید دیکھیے 
 کرنل محمد خان

حوالہ جات 

1966ء کی کتابیں
اردو سفر نامے
اردو کتب آپ بیتی
اردو کتب طنز مزاح
اردو نثری کتب